smcproject/ml-wiki-sentences huggingface dataset:
1912ൽ ദിവന്നാസിയോസിന്റെ ക്ഷണപ്രകാരം മുൻ പാത്രിയർക്കീസ് അബ്ദൽമസിഹിന്റെ സന്ദർശനത്തിനും സഭയുടെ ആദ്യ കാതോലിക്കയായി മുറിമറ്റത്തിൽ പൗലോസ് ഇവാനിയോസ് അഭിഷേകത്തിനും നിരണം പള്ളി വേദിയായി.
ആധുനിക കാലം നിരണം പള്ളി
പുരാതനമായ പള്ളിയും കെട്ടിടങ്ങളും 1912ലെ യാക്കോബായ സഭാപ്പിളർപ്പിനു ശേഷം മലങ്കര ഓർത്തഡോക്സ് സുറിയാനി സഭയുടെ നിയന്ത്രണത്തിലാണ്.
ഇപ്പോൾ ഓർത്തഡോക്സ് സഭയുടെ നിരണം ഭദ്രാസനത്തിന്റെ ആസ്ഥാനദേവാലയം ആണ് നിരണം പള്ളി.
ചായൽ (നിലയ്ക്കൽ)
ഏഴരപ്പള്ളികളിൽ അവസാനം എണ്ണപ്പെടുന്ന പള്ളിയാണ് ചായൽ പള്ളി അഥവാ നിലയ്ക്കൽ പള്ളി.
നിലവിലെ പത്തനംതിട്ട ജില്ലയിൽ സ്ഥിതിചെയ്യുന്ന ഈ സ്ഥലം നിലകൊള്ളുന്നത്.
പാരമ്പര്യത്തിൽ ചായൽ എന്നും നിലയ്ക്കൽ എന്നും ഈ സ്ഥലം അറിയപ്പെടുന്നു.
ഏഴര പള്ളികളിൽ ഉൾപ്പെട്ട മറ്റ് ആറു പള്ളികളിൽ നിന്നും വ്യത്യസ്തമായി മലമ്പ്രദേശത്ത് സ്ഥിതി ചെയ്യുന്ന ക്രൈസ്തവ സമൂഹം ആയാണ് ചായൽ റമ്പാൻപാട്ടിൽ വിവരിക്കപ്പെടുന്നത്.
വനത്താൽ ചുറ്റപ്പെട്ട ഈ ജനവാസ മേഖല മലബാർ തീരത്തിനും ചോഴമണ്ഡല തീരത്തിനും ഇടയിലുള്ള വ്യാപാര പാതയിലെ പ്രധാന ഇടത്താവളം ആയിരുന്നു.
ആ നിലയിൽ വ്യാപാരികളുടെ ഒരു പ്രധാന കേന്ദ്രമായി ഇവിടം മാറി.
എന്നിരുന്നാലും പിൽക്കാലത്ത് ഈ ജനവാസ മേഖലയുടെ ഗതകാല പ്രതാപത്തിന് ചെറുതല്ലാത്ത മങ്ങലേറ്റു.
പ്രധാനമായും വ്യാപാരം ഉപജീവനമാർഗം ആക്കിയിരുന്ന നസ്രാണികൾ ഇവിടം വിട്ട് കുറേക്കൂടി താഴ്ന്ന പ്രദേശങ്ങളിലേക്ക് മാറിത്താമസിക്കാൻ തുടങ്ങി നസ്രാണികൾ കാർഷികവൃത്തിയിലേക്ക് ചുവട് മാറ്റിയതോടെയാണ് ഇത്തരം കുടിയേറ്റം ആരംഭിച്ചത്.
കടുവകളുടെയും മറ്റ് വന്യമൃഗങ്ങളുടെയും സാന്നിധ്യം നിലക്കലിലെ ജനജീവിതം അത്യധികം ദുസ്സഹമാക്കിയിരുന്നു.
നിലക്കലിലെ വനമേഖലയിൽ നിന്നുള്ള കാട്ടുമൃഗങ്ങൾ കൃഷിക്ക് വലിയ ഭീഷണിയായതും താഴ്ന്ന പ്രദേശങ്ങളിലെ ഫലഭൂവിഷ്ടമായ മണ്ണ് കൂടുതൽ ഉൽപ്പാദനക്ഷമത ഉള്ളതായിരുന്നതുകൊണ്ടും അവിടെ കൂടുതൽ സൗകര്യങ്ങൾ ഉണ്ടായിരുന്നതും ആണ് ഇത്തരം കുടിയേറ്റത്തിന് അവരെ പ്രേരിപ്പിച്ചത്.
പാണ്ഡ്യ രാജ്യവുമായുള്ള അവരുടെ വാണിജ്യ ബന്ധത്തിലെ വിള്ളലുകൾ അവരുടെ മുൻ ധനാഗമമാർഗ്ഗങ്ങൾ നഷ്ടപ്പെടുത്തുകയും അവരുടെ പൈതൃക ദേശം ഉപേക്ഷിച്ചു പോകാൻ അവർ നിർബന്ധിതരാവുകയും ചെയ്തു എന്ന് അനുമാനിക്കപ്പെടുന്നു.
കാഞ്ഞിരപ്പള്ളിയും നിലയ്ക്കൽ പാരമ്പര്യവും കാഞ്ഞിരപ്പള്ളി അക്കരപ്പള്ളി
നിലക്കലിൽ നിന്ന് കുടിയിറങ്ങിയ വലിയ വിഭാഗം ആളുകൾ ചെന്ന് പാർത്തത് കാഞ്ഞിരപ്പള്ളി എന്ന സ്ഥലത്താണ്.
പ്രദേശത്തെ ഏറ്റവും പുരാതനമായ പള്ളി നിലവിലുള്ളത് ഇവിടെയാണ്.
മറ്റൊരു വിഭാഗം കടമ്പനാട് തങ്ങളുടെ താവളമാക്കി.
കാഞ്ഞിരപ്പള്ളിയിലെ പഴയപള്ളിയായ 'അക്കരപ്പള്ളി' 1449ൽ സ്ഥാപിക്കപ്പെട്ടതാണ് എന്ന് പള്ളിയുടെ സ്ഥാപനവിവരണം പ്രതിപാദിക്കുന്നു.
നസ്രാണി നേതാവും വർത്തകപ്രമാണിയും ആയിരുന്ന തൊമ്മി മാപ്പിളക്ക് തെക്കുംകൂർ രാജാവ് വീരകേരളപ്പെരുമാൾ അനുവദിച്ചത് പ്രകാരമാണ് ഈ പള്ളി സ്ഥാപിക്കപ്പെട്ടത്.
കാഞ്ഞിരപ്പള്ളി പ്രധാനപ്പെട്ട ഒരു വ്യാപാര കേന്ദ്രവുമായിരുന്നു.
കൊച്ചി, തെക്കുംകൂർ, വടക്കുംകൂർ തുടങ്ങിയ മലബാറിലെ നാട്ടുരാജ്യങ്ങൾക്കും പാണ്ഡ്യ രാജ്യത്തിനും ഇടയിൽ പശ്ചിമഘട്ടം കടന്നുള്ള ചരക്ക് നീക്കത്തിൽ ഈ സ്ഥലം അടുത്ത പ്രധാന കേന്ദ്രമായി വളർന്നു.
മുണ്ടക്കയത്തിലേക്കും പിന്നെ മലനിരകൾ കടന്ന് പാണ്ട്യനാട്ടിലേക്കും നീണ്ടുകിടക്കുന്ന പഴയ പാതയും നിലവിൽ ഉണ്ടായിരുന്നു.
പാശ്ചാത്യ മിഷനറി കാലഘട്ടം പള്ളിയുടെ കൽക്കുരിശ്
ഉദയംപേരൂർ സൂനഹദോസിനോട് അനുബന്ധിച്ച് അലക്സിസ് ഡി മെനെസിസ് നടത്തിയ യാത്രകളുടെ വിവരണം ഉൾക്കൊള്ളുന്ന ജൊർണാദയിൽ കാഞ്ഞിരപ്പള്ളിയിലെ പള്ളിയും പരാമർശിക്കപ്പെടുന്നുണ്ട്.
തെക്കുംകൂർ രാജാവിന്റെ ഭരണമേഖലയിൽ പരിശുദ്ധ മറിയത്തിന്റെ നാമത്തിലുള്ള പള്ളി ആയാണ് കാഞ്ഞിരപ്പള്ളി പള്ളിയെ ജൊർണാദയിൽ രേഖപ്പെടുത്തപ്പെട്ടിരിക്കുന്നത്.
കൂനൻ കുരിശ് സത്യത്തിനുശേഷം പഴയകൂർ വിഭാഗത്തിന്റെ ഏറ്റവും പ്രധാനപ്പെട്ട ശക്തികേന്ദ്രങ്ങളിൽ ഒന്നായി കാഞ്ഞിരപ്പള്ളി മാറി.
ജോസഫ് മരിയ സെബസ്ത്യാനി, ജൊഹാന്നസ് ഫാക്കുണ്ടൊ റൗളിൻ, അൻക്വറ്റിൽ ഡു പെറോൺ, പൗളിനോസ് എന്നിവരുടെ കൃതികളിലും കാഞ്ഞിരപ്പള്ളിയിലെ പള്ളി പരാമർശിക്കപ്പെടുന്നു.
മധുര നാട്ടിലെ ആളുകളുമായി സമ്പർക്കമുള്ള മലകളിലെ പരിശുദ്ധ മറിയത്തിന്റെ പള്ളി എന്ന് ഈ പള്ളിയെ പൗളിനോസ് വിവരിക്കുന്നുണ്ട്.
പത്തൊമ്പതാം നൂറ്റാണ്ടിലെ തിരുവിതാംകൂറിൽ പ്രവർത്തിച്ചിരുന്ന ബ്രിട്ടീഷ് ഗവേഷകനായ ബി. എസ്. വാർഡ്, ബ്രിട്ടീഷ് മിഷണറി ആയ തോമസ് വൈറ്റ്ഹൗസ് എന്നിവർ കാഞ്ഞിരപ്പള്ളി സന്ദർശിക്കുകയും പ്രദേശത്തെ ക്രൈസ്തവ സാന്നിധ്യത്തെ കുറിച്ചും പള്ളിയെക്കുറിച്ചും രേഖപ്പെടുത്തുകയും ചെയ്തിട്ടുണ്ട്.
നിലവിൽ സീറോ മലബാർ സഭയുടെ രൂപതകളിൽ ഒന്ന് കാഞ്ഞിരപ്പള്ളി ആസ്ഥാനമായി പ്രവർത്തിക്കുന്നു.
കാഞ്ഞിരപ്പള്ളിയിലെ പഴയ പള്ളി സഭയുടെ ഏറ്റവും പ്രധാനപ്പെട്ട പള്ളികൾക്ക് നൽകപ്പെടുന്ന മേജർ ആർക്കിയെപിസ്ക്കോപ്പൽ പദവി ലഭിച്ചിട്ടുള്ള ഏതാനും പള്ളികളിൽ ഒന്നാണ്.
സുറിയാനി ക്രിസ്ത്യാനികളുടെ നിലവിലിരിക്കുന്ന പള്ളികളിൽ മുഖവാരമില്ലാതെ നിലകൊള്ളുന്ന വിരലിലെണ്ണാവുന്ന പള്ളികളിൽ ഒന്നാണ് കാഞ്ഞിരപ്പള്ളി പഴയ പള്ളി.
അതിനാൽ തന്നെ കേരളീയ ക്രൈസ്തവ വാസ്തുശാസ്ത്രത്തിന്റെ ചരിത്ര പഠനത്തിൽ ഇതിന് വലിയ സ്ഥാനമുണ്ട്.
പുരാതനമായ നിരവധി ചുവർ ചിത്രങ്ങളാൽ സമ്പന്നവുമാണ് ഈ പള്ളി.
നിലയ്ക്കൽ സെന്റ് തോമസ് എക്യൂമിനിക്കൽ പള്ളി നിലയ്ക്കൽ എക്യൂമിനിക്കൽ പള്ളി നവീകരണത്തിന് ശേഷം
പത്തനംതിട്ട ജില്ലയിൽ നിലയ്ക്കൽ ആങ്ങമൂഴി പ്രദേശത്ത് സ്ഥിതി ചെയ്യുന്ന ക്രൈസ്തവ തീർത്ഥാടന കേന്ദ്രമാണ് നിലയ്ക്കൽ എക്യൂമിനിക്കൽ പള്ളി.
പേര് സൂചിപ്പിക്കുന്നതുപോലെ വിവിധ സഭകൾക്ക് ഭരണപങ്കാളിത്തമുള്ള ഒരു ദേവാലയമാണിത്.
ലോകത്തിലെ തന്നെ ആദ്യത്തെ എക്യുമെനിക്കൽ ദേവാലയമാണിത്.
1983ലാണ് ഈ പള്ളി സ്ഥാപിക്കപ്പെട്ടത്.
അക്കാലത്ത് ഉണ്ടായ നിലയ്ക്കൽ സമരത്തിന്റെ പേരിൽ ഈ പള്ളി വളരെ പൊതു ശ്രദ്ധ നേടി.
നിലയ്ക്കലിലെ സ്വകാര്യഭൂമിയിൽ ഒരു കുരിശ് കണ്ടെത്തിയതുമായി ബന്ധപ്പെട്ട് ആണ് വിവാദവും സമരവും പൊട്ടിപ്പുറപ്പെട്ടത്.
സമീപത്തെ കത്തോലിക്കാ ദേവാലയമായ തുലാപ്പള്ളി പള്ളിയിലെ വികാരി മാത്യു അന്ത്യംകുളത്തിന്റെ നേതൃത്വത്തിൽ കുരിശു കണ്ടെത്തിയ സ്ഥലത്ത് ഒരു താൽക്കാലിക ആരാധനാ കേന്ദ്രം സ്ഥാപിക്കുകയും അവിടെ ഒരു സ്ഥിരം പള്ളിക്കെട്ടിടം പണിയുന്നതിന് ആവശ്യം ഉന്നയിക്കുകയും ചെയ്തു.
എന്നാൽ ഇത് നിലക്കലിലെ ക്ഷേത്രത്തിനെതിരായ നീക്കമാണ് എന്ന് ഹിന്ദുത്വ സംഘടനകൾ വാദിക്കുകയും പള്ളി സ്ഥാപനത്തിനെതിരെ പ്രത്യക്ഷ സമരത്തിന് ഇറങ്ങുകയും ചെയ്തു.
ഇത് വലിയ വിവാദത്തിനും സാമുദായിക സംഘർഷത്തിനും ക്രമസമാധാന പ്രശ്നത്തിനും കാരണമായി.
രണ്ട് പള്ളികൾക്ക് നേരെ ബോംബ് ആക്രമണവും ഉണ്ടായി.
ഇതേ തുടർന്ന് സാമുദായിക വൈര്യം പരിഹരിക്കാൻ കേരള സർക്കാരും വിവിധ ക്രൈസ്തവ സഭകളും ഹിന്ദുത്വ സംഘടനകളും ഒത്തുതീർപ്പ് ചർച്ചകൾ നടത്തുകയും അതിനെ തുടർന്ന് ആങ്ങമൂഴി എന്ന പ്രദേശത്ത് പള്ളിക്ക് വേണ്ടിയുള്ള സ്ഥലം സർക്കാർ അനുവദിക്കുകയും ചെയ്തു.
സെമിത്തേരി പണിയുന്നതിനുള്ള അവകാശം വ്യവസ്ഥ പ്രകാരം ഈ പള്ളിക്ക് ഇല്ല.
നിലയ്ക്കൽ എക്യൂമിനിക്കൽ പള്ളി, പഴയ രൂപം നിലയ്ക്കൽ പ്രദേശത്തെ മറ്റ് പ്രമുഖ പള്ളികൾ തുലാപ്പള്ളി മാർത്തോമാ ശ്ലീഹാ സിറോമലബാർ പള്ളി
നിലക്കലിനടുത്ത് തുലാപ്പള്ളി എന്ന സ്ഥലത്ത് സ്ഥിതി ചെയ്യുന്ന ഒരു ക്രിസ്ത്യൻ തീർത്ഥാടന കേന്ദ്രമാണ് മാർത്തോമാ ശ്ലീഹാ പള്ളി.
കാഞ്ഞിരപ്പള്ളി സിറോ മലബാർ രൂപതയുടെ കീഴിലുള്ള ഒരു ഇടവകപ്പള്ളി കൂടിയാണ് ഇത്.
1955ൽ സ്ഥാപിതമായ ഈ പള്ളി വിശുദ്ധ ഗീവർഗീസിന്റെ നാമധേയത്തിലാണ് ആദ്യം അറിയപ്പെട്ടിരുന്നത്.
പിൽക്കാലത്ത് പള്ളി  മാർത്തോമാ ശ്ലീഹായുടെ നാമധേയത്തിലേക്ക് മാറ്റപ്പെട്ടു.
ഏഴര പള്ളികളിൽ എണ്ണപ്പെടാറുള്ള മറ്റ് പള്ളികൾ തിരുവിതാംകോട് പള്ളി തിരുവിതാംകോട് പള്ളി
തമിഴ്‌നാട്ടിലെ കന്യാകുമാരി ജില്ലയിൽ തിരുവിതാംകോട് എന്ന സ്ഥലത്ത് സ്ഥിതി ചെയ്യുന്ന സെന്റ് മേരീസ് ഓർത്തഡോക്സ് സുറിയാനി പള്ളി എന്ന തിരുവിതാംകോട് പള്ളി ക്രി.
വ 63-ൽ തോമാശ്ലീഹാ സ്ഥാപിച്ചതായി വിശ്വസിക്കപ്പെടുന്നു.
ഈ ദേവാലയത്തിന് അരപ്പള്ളി എന്ന വിശേഷണം ലഭിച്ചതിനെപ്പറ്റി വിവിധ അഭിപ്രായങ്ങളുണ്ട്.
തോമയാർ കോവിൽ എന്നു കൂടി അറിയപ്പെടുന്ന ഈ പള്ളി തമിഴ്‌നാട്ടിലെ ആദ്യകാല  ക്രൈസ്തവ ദേവാലയങ്ങളിലൊന്നായി കരുതപ്പെടുന്നു .
അവലംബം ↑ ഹരിശ്രീ ക്ലാസിക്‌സ് - മനുഷ്യരാശിയുടെ വെളിച്ചങ്ങൾ, മാതൃഭൂമി തൊഴിൽ വാർത്താ പ്രസിദ്ധീകരണം, 2010, പു.34 ↑ Issac Arul Dhas G., `Kumari Mannil Christhavam`(Tamil), ISBN 978-81-8465-204-8, Page:7.
While the Saint Thomas tradition of Indian Christianity cannot be verified as historical, it is certain that there was a tradition of Thomas travelling to India from at least the 3rd century (Acts of Thomas), and there is independent confirmation of the existence of a Christian church in India from the 6th century (Cosmas Indicopleustes) ↑ ↑ 1 2 ↑ ബെർണാർഡ് തോമാ ആലഞ്ചേരി,  മാർത്തോമാ നസ്രാണികൾ ↑ ↑ p=25: "Though Cranganore and Quilon are always mentioned amongst their earliest and most important settlements, five other places are named in conjunction with them, viz., Palúr, North Parúr, South Pallipuram, Neranum, and Nellakkul. The whole group are traditionally styled the Seven Churches founded by St. Thomas the Apostle."
↑ ↑ ↑ Vellian (1986) , p. 20.
↑ Vellian (1986) .
↑ ↑ ↑ ↑ ↑ ↑ ഗുവേയ (1606) , p. 6, 20–21, സംശോധാവിന്റെ കുറിപ്പ്.
↑ ↑ ↑ ↑ {{ cite book }} :  CS1 maint: date and year ( link ) ↑ ↑ ↑ p: 23, paragraph 31 ↑ ↑ Jordanus (1863) , p. vii.
1 2 ↑ {{ cite book }} :  CS1 maint: location missing publisher ( link ) 1 2 1 2 {{ cite journal }} : Cite journal requires | journal= ( help ) ↑ ↑ 1 2 ഗുവേയ (1606) , p. 146 സംശോധാവിന്റെ കുറിപ്പ്.
1 2 Whitehouse (1873) , p. 31.
↑ ↑ ↑ ↑ ↑ ↑ ഗുവേയ (1606) , p. 153, 378.
↑ പൗളിനോസ് (1794) , p. 268.
1 2 Whitehouse (1873) , p. 76, 121.
↑ ഗുവേയ (1606) , p. 379-397.
↑ Whitehouse (1873) , p. 30-31.
↑ ↑ ↑ {{ cite book }} :  CS1 maint: numeric names: authors list ( link ) ↑ {{ cite book }} :  CS1 maint: numeric names: authors list ( link ) ↑ ↑ ↑ ↑ ↑ ↑ ↑ ↑ ↑ റോസ് (1604) , p. 345.
↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ ↑ ↑ Mingana (1926) , p. 502.
↑ റോസ് (1604) , p. 325.
↑ ഗുവേയ (1606) , pp. 449.
↑ റോസ് (1604) , p. 321, 357.
↑ 1 2 ↑ ↑ {{ cite web }} : | archive-date= / | archive-url= timestamp mismatch; 30 സെപ്റ്റംബർ 2011 suggested ( help ) ↑ Whitehouse (1873) , p. 35–36.
↑ ↑ Whitehouse (1873) , p. 36–37.
↑ ↑ 1 2 3 4 Whitehouse (1873) , p. 37–39.
↑ പൗളിനോസ് (1794) , p. 107, 268.
↑ ↑ Neill (1985) , p. 66–70.
↑ Neill (1985) , p. 67–68.
↑ ↑ ↑ ↑ ↑ ↑ 1 2 3 4 5 Whitehouse (1873) , p. 39–42.
↑ ↑ 1 2 ↑ ഗുവേയ (1606) , p. 334–441.
↑ page: clxxxvij ↑ page: 268 ↑ ↑ ↑ ↑ തീർത്ഥാടന കേന്ദ്ര പ്രഖ്യാപനം, വാർത്തയും സംഭവങ്ങളും, മലങ്കര ഓർത്തഡോക്സ് സഭയുടെ വെബ്സൈറ്റ് ↑
ഷാരോൺ സ്റ്റോൺ
അമേരിക്കൻ ചലച്ചിത്ര നടിയാണ് ഷാരോൺ സ്റ്റോൺ (ജ:മാർച്ച് 10, 1958).
ബേസിക് ഇൻസ്റ്റിങ്റ്റ് എന്ന ചിത്രത്തിലെ കാതറിൻ ട്രാമൽ എന്ന വേഷം അവരെ പ്രശസ്തയാക്കുകയുണ്ടായി.1995 ൽ ഇറങ്ങിയ കാസിനോ എന്ന ചിത്രത്തിലെ അഭിനയത്തിനു ഗോൾഡൻ ഗ്ലോബ് പുരസ്ക്കാരം ലഭിച്ചു.
അഭിനേത്രി എന്നതിനൊപ്പം അവർ ഒരു ഫാഷൻ മോഡലും നിർമ്മാതാവും കൂടിയായ അവർ ആദ്യം ജനശ്രദ്ധയാകർഷിക്കുന്നതു്  War and Remembrance എന്ന ചിത്രത്തിൽ അഭിനയിച്ചുകൊണ്ടായിരുന്നു.
1995 ൽ കാസിനൊ എന്ന ചിത്രത്തിൽ അഭിനയിച്ചതിന്  നല്ല നടിയ്ക്കുള്ള അക്കാദമി അവാർഡിനു നോമിനേറ്റ് ചെയ്യപ്പെട്ടു.
അതോടൊപ്പം നല്ല  നടിയ്ക്കുള്ള ഗോൾഡൻ ഗ്ലോബ് അവാർഡ് നേടുകയും ചെയ്തു.
1998 ൽ ഇറങ്ങിയ The Mighty, 1999 ൽ ഇറങ്ങിയ The Muse എന്നീ ചിത്രങ്ങളിലെ അഭിനയങ്ങൾക്കു് വീണ്ടും ഗോൾഡൻ ഗ്ലോബ്  അവാർഡിനു ശുപാർശ ചെയ്യപ്പെട്ടു.
2004 ൽ The Practice എന്ന നാടക പരമ്പരയിലെ വേഷത്തിനു്  Emmy അവാർഡ് നേടി.
Alpha Dog (2006), Bobby (2006), Lovelace (2013) എന്നീ ചിത്രങ്ങളിലെ അഭിനയം പ്രേക്ഷകരുടെ പ്രത്യേക ശ്രദ്ധ നേടി.
2016 ൽ ഷാരോൺ സ്റ്റോൺ അഭിനയിച്ച ചിത്രമാണു്  Mothers and Daughters.
മാർച്ച് 10, 1958 ൽ പെൻസിൽവാനിയയിലെ Meadville യിൽ ഡൊറോത്തി മേരിയുടെയും ജോസഫ് വില്യം സ്റ്റോണിന്റേയും മകളായി ജനനം.
ജോസഫ് വില്യം (1930–2009) ഒരു ഫാക്ടറി ജോലിക്കാരൻ ആയിരുന്നു.
ഷാരോൺ സ്റ്റോണിന് ഒരു സഹോദരിയുണ്ട്, കെല്ലി, രണ്ടു സഹോദരന്മാരും (മൈക്കേളും പാട്രിക് സ്റ്റോണും).
1975 ൽ Saegertown High School (Pennsylvania )ൽ നിന്നു ബിരുദം നേടി.
എഡിൻബറോ യൂണിവേഴ്സിറ്റിയിൽ പഠിച്ചുകൊണ്ടിരിക്കുമ്പോൾ Miss Crawford County, എന്ന ടൈറ്റിൽ നേടി.
അതുപോലെ Miss Pennsylvania മത്സരത്തിൽ പങ്കെടുക്കുകയും ചെയ്തു.
1977 ൽ സ്റ്റോൺ Meadville വിട്ടു അമ്മായിയോടൊപ്പം ന്യൂ ജർസിയിലേയ്ക്കു പോയി.
New York ൽ ഒരു പരസ്യ ഏജൻസിയിൽ ജോലി ചെയ്യാൻ‌ കരാർ ഒപ്പിട്ടു.
അതിനിടെ അവർ യൂറോപ്പിലേയ്ക്കു പ്രവർത്തന മേഖല മാറ്റി.
അവിടെ താമസിക്കുന്നതിനിടെ മോഡലിങ്ങിൽ നിന്നു മാറി അഭിനയത്തിൽ ശ്രദ്ധ കേന്ദ്രീകരിക്കുവാൻ തീരുമാനിച്ചു.
അതിനാൽ പെട്ടിയും കിടക്കയുമെടുത്തു് ന്യൂയോർക്കിലേയ്ക്കു തിരിച്ചു വന്നു.
വൂഡി അല്ലന്റെ Stardust Memories (1980) പോലുള്ള ചിത്രങ്ങളിൽ ചെറിയ റോളുകളിൽ ആദ്യമൊക്കെ അഭിനയിച്ചു.
ഫ്രഞ്ച് സംവിധായകൻ Claude Lelouch  തന്റെ  Les Uns et les Autres (1982) എന്ന ചിത്രത്തിൽ അപ്രധാനമായ ഒരു വേഷം നൽകി, രണ്ടേ രണ്ടു മിനിട്ടുള്ള ഒരു റോൾ.
1983 ൽ Bay City Blues  എന്ന ടെലിവിഷൻ പരമ്പരയിൽ അഭിനയിച്ചു.
1984 ൽ പുറത്തിറങ്ങിയ Irreconcilable Differences, 1984ലെ തന്നെ Echoes of the Mind എന്നിവയിലെ അഭിനയം ശ്രദ്ധിക്കപ്പെട്ടു.
1980 കളിലെ ചിത്രങ്ങളായ King Solomon's Mines, Allan Quatermain and the Lost City of Gold, Above the Law, War and Remembrance  എന്നിവകളിലെ വേഷങ്ങൾ പ്രേക്ഷകരുടെ മുക്തകണ്ഠമായ പ്രശംസ നേടി.
അടുത്ത ശ്രദ്ധിക്കപ്പെട്ട വേഷം Irreconcilable Differences (1984) എന്ന ചിത്രത്തിലെയാണ്.
1984 ൽത്തന്നെ അവർ Echoes of the Mind എന്ന രണ്ടു ഭാഗങ്ങൾ മാത്രമുള്ള എപ്പിസോഡിൽ ഇരട്ട റോളിൽ അഭിനയിച്ചു.
ഡച്ച് സിനിമാ സംവിധായകനായ Paul Verhoeven ൻറെ Total Recall (1990) എന്ന ചിത്രത്തിൽ Arnold Schwarzenegger എന്ന നടനോടൊപ്പമുള്ള അഭിനയം കരിയറിലെ ഒരു കുതിച്ചു കയറ്റമായിരുന്നു.
Basic Instinct (1992) എന്ന ചിത്രം അവരെ സൂപ്പർസ്റ്റാർ പദവിയിലേയ്ക്കുയർത്തി.
Basic Instinct നു ശേഷം 
1995 ൽ ഗോൾഡൻ ഗ്ളോബ് അവാർഡ് ലഭിച്ചതിനു ശേഷം അനേകം പ്രമുഖ സംവിധായകരുടെ ചിത്രങ്ങളിലേയ്ക്കു കരാർ ചെയ്യപ്പെട്ടു.
1998 ഫെബ്രുവരിയിൽ ഷാരോൺ സ്റ്റോൺ Phil Bronstein നെ വിവാഹം കഴിച്ചു.
2004 ൽ അവർ തമ്മിൽ പിരിഞ്ഞു.
3 കുട്ടികളെ ദത്തെടുത്തു വളർത്തുന്നു.
ഷാരോൺ സ്റ്റോൺ സമീപകാലത്തു് കാലിഫോർണിയയിൽ ജീവിക്കുന്നു.
സ്റ്റോൺ ഇപ്പോൾ ടിബറ്റൻ ബുദ്ധമതവിശ്വാസിയാണു്.
പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Sharon Stone ഷാരോൺ സ്റ്റോൺ ഓൾറോവിയിൽ Exclusive Interview with Sharon Stone on Luxury London, August 2016 Archived 2016-08-09 at the Wayback Machine ↑ വിക്കിപിഡിയ-ഇംഗ്ളിഷ്.
ഒലിവിയ വൈൽഡെ ഇംഗ്ലീഷ് വിലാസം https://ml.wikipedia.org/wiki/Olivia_Wilde
ഒലിവിയ വൈൽഡെ (ജനനം, ഒലിവിയ ജെയ്ൻ കോബ്ബേൺ, ജനനം : മാർച്ച് 10, 1984) ഒരു ഐറിഷ് - അമേരിക്കൻ നടിയും മോഡലും നിർമ്മാതാവും സംവിധായികയും സാമൂഹിക പ്രവർത്തകയും സർവ്വോപരി സമൂഹത്തിലെ പ്രൌഢ വനിതയുമാണ്.
2007 മുതൽ 2012 വരെ സംപ്രേഷണം ചെയ്യപ്പെട്ട " ഹൌസ് " എന്ന മെഡിക്കൽ ഡ്രാമാ ടെലിവിഷൻ പരമ്പരയിലെ ഡോക്ടർ റെമി "തേർട്ടീൻ" ഹാഡ്ലി എന്ന കഥാപാത്രത്തെ അവതരിപ്പിച്ചതിൻറെ പേരിലാണ്  അവർ ഏറെ അറിയപ്പെടുന്നത്.
ആൽഫാ ഡോഗ് (2007), ട്രോൺ: ലെഗസി (2010), കൌബോയ്സ് ആൻഡ് ഏലിയൻസ് (2011), ബട്ടർ (2011), പീപ്പിൾ ലൈക്ക് അസ് (2012), ഡ്രിങ്കിംഗ് ബഡ്ഡീസ് (2013), ദി ഇൻക്രഡിബിൾ ബർട്ട് വണ്ടർസ്റ്റോൺ (2013), ഹെർ (2013), റഷ് (2013), ദ ലസാറസ് എഫക്ട് (2015), ലൗ ദ് കൂപ്പേഴ്സ് (2015), മെഡോലാൻഡ് (2015) എന്നീ സിനിമകളിലെ വേഷങ്ങളുടെ പേരിലും ഒലിവിയ അറിയപ്പെടുന്നു.
2017 ൽ ബ്രോഡ്വേ തീയേറ്ററിൻറെ "1984" ൽ ജൂലിയ എന്ന കഥാപാത്രത്തെ അവതരിപ്പിച്ചുകൊണ്ട് ഒലിവിയ നാടകരംഗത്തേയ്ക്കും പ്രവേശിച്ചിരുന്നു.
സിനിമകൾ സിനിമ വർഷം പേര് കഥാപാത്രം കുറിപ്പുകൾ 2004 ദ ഗേൾ നെക്സ്റ്റ് ഡോർ കെല്ലീ 2005 കോൺവർസേഷൻസ് വിത് അദർ വിമൻ ബ്രൈഡ്സ് മെയ്ഡ് 2006 അൽഫാ ഡോഗ് ഏഞ്ചല ഹോൾഡൻ ബിക്ഫോർഡ് ഷ്മെക്ലേർസ് കൂൾ ഐഡിയാസ് സാറാ വിറ്റ് ടൂറിസ്റ്റാസ് ബീ 2007 ദ ഡെത്ത് ആൻറ് ലൈഫ് ഓഫ് ബോബി Z എലിസബേത്ത് 2008 ഫിക്സ് ബെല്ല 2009 ഈയർ വൺ പ്രിൻസസ് ഇനാന്ന ദ ബല്ലാർഡ് ഓഫ് ജി.ഐ. ജോ ബരോണെസ് Video short 2010 Weird: The Al Yankovic Story മഡോണ Video short ദ നെക്സ്റ്റ് ത്രീ ഡേസ് നിക്കോളെ ട്രോൺ: ലെഗസി ക്യോറ 2011 ഫ്രീ ഹഗ്സ് ഹെഡ് ഹൂപ്പർ Short film; also director and writer കൌബോയ് ആൻറ് എലിയൻസ് എല്ലാ സ്വെൻസൺ ദ ചേഞ്ച്-അപ് സാബ്രിന മക്കേ ബട്ടർ ബ്രൂക്ക് സ്വിൻകോവ്സ്കി ഇൻ ടൈം റേച്ചൽ സലാസ് ഓൺ ദ ഇൻസൈഡ് മിയ കോൺലൺ 2012 ഡെത്ത് ഫാൾ ലിസ പീപ്പിൾ ലൈക്ക് അസ് ഹന്നാ ദ വേർഡ്സ് ഡാനിയേലാ 2013 ദ ഇൻക്രെഡിബിൾ ബർട്ട് വണ്ടർസ്റ്റോൺ ജെയ്ൻ ഡ്രിങ്കിംഗ് ബഡ്ഡീസ് കെയ്റ്റ് Also executive producer റഷ് സൂസി മില്ലർ ഹെർ ബ്ലൈൻഡ് ഡേറ്റ് തേർഡ് പേർസൺ അന്നാ ബാർ 2014 ബെറ്റർ ലിവിംഗ് ത്രൂ കെമിസ്ട്രി എലിസബേത് റോബർട്സ് ദ ലോംഗസ്റ്റ് വീക്ക് ബിയാട്രീസ് ഫെയർബാങ്ക്സ് 2015 ദ ലസാറസ് എഫക്റ്റ് സോ മക്കോണെൽ യൂണിറ്റി നരേറ്റർ ഡോക്യുമെൻററി മെഡോലാൻറ് സാറാ Also executive producer ലവ് ദ കൂപ്പേർസ് എലീനർ കൂപ്പർ 2016 ബ്ലാക്ക് ഡോഗ്, റെഡ് ഡോഗ് സൺഷൈൻ 2018 എ വിജിലൻറെ സാഡീ ലൈഫ് ഇറ്റ് സെൽഫ് മേരി Post-production അവലംബം ↑ ↑ ↑ ↑
മുതുവാൻ ഇംഗ്ലീഷ് വിലാസം https://ml.wikipedia.org/wiki/Muthuvan ഏലകൃഷിയിലേർപ്പെട്ടിരിക്കുന്ന ഒരു മുതുവാൻ
കേരളത്തിലെ ഒരു ആദിവാസിഗോത്രമാണ്‌ മുതുവാൻ അഥവാ മുതുവാന്മാർ .
ഇവരുടെ മുൻ‍ഗാമികൾ, മധുരരാജാവിന്റെ ആശ്രിതരായിരുന്നു എന്നും ശ്രീരാമന്റേയും സീതയുടേയും തോഴന്മാരായിരുന്നു എന്നും ഇവർ വിശ്വസിക്കുന്നു.
വിദ്യാഭ്യാസപരമായി വളരെ പിന്നോക്കം നിൽക്കുന്ന സമൂഹമാണ്‌ മുതുവാൻ.
ഏറെ നേരത്തെ നിരീക്ഷണങ്ങൾക്കു ശേഷമേ മുതുവാന്മാർ പുറത്തുനിന്നുള്ളവരുമായി അടുക്കുകയുള്ളൂ.
2001-ലെ കനേഷുമാരി പ്രകാരം ഇവരുടെ ജനസംഖ്യ 21,000 നും 32,000നും ഇടക്കു വരും.
തമിഴ്/മലയാളത്തിലുള്ള മുതുക് (പുറം‌) എന്ന പദത്തിൽ നിന്നാണ്‌ മുതുവാൻ ഉണ്ടായത്.
ഇവർ തങ്ങളുടെ കുഞ്ഞുങ്ങളെ തങ്ങളുടെ മുതുകത്ത് തുണിയിൽ കെട്ടി കൊണ്ടുനടക്കുന്നതിനാലാണ് മുതുവാൻ എന്ന പേരു വന്നതെന്ന് ചിലർ കരുതുന്നു.
അധിവാസകാലത്ത് മലകയറിയത് കുഞ്ഞുങ്ങളെയും വിലപ്പെട്ട സാധനങ്ങളും മുതുകിലേന്തിയായിരുന്നു.
ആ ശീലം ഇന്നും തുടരുന്നു.
ഇഷ്ടദേവതയായ മധുരമീനാക്ഷിയുടെ വിഗ്രഹം മുതുകിലേറ്റിയാണ് അവർ കാടുകയറിയതെന്ന ഐതിഹ്യവും പേരിനു പിന്നിലുണ്ട്.
ഇടുക്കി ജില്ലയുടെ കിഴക്കൻ അതിർത്തിയിൽ ആനമുടിയോട് ചേർന്നുള്ള ഗിരിനിരകളിലാണ് മുതുവാന്മാർ താമസിക്കുന്നത്.
കോത്തഗിരി , വയനാട് , കുണ്ടള , ഇരുപ്പുകല്ല് , മീങ്കുത്തി , ലക്കം , വെള്ളിയാമ്പാറ , വാരിയംകുടി , സൂര്യനെല്ലി , തലമാലി തുടങ്ങി മുതുവാന്മാരുടെ അറുപതോളം ആവാസകേന്ദ്രങ്ങൾ കേരളത്തിലുണ്ട് .
ഇരവികുളം ദേശീയോദ്യാനത്തോടു ചേർന്നും ഇവരുടെ ആവാസകേന്ദ്രങ്ങളുണ്ട് .
തൃശൂർ ജില്ലയിൽ മുകുന്ദപുരം താലുക്കിൽ അതിരപ്പിള്ളി പഞ്ചായത്തിൽ അടിച്ചിൽതോട്ടി,കോഴിക്കോട് ജില്ലയിൽ തിരുവമ്പാടി , മലപ്പുറം ജില്ലയിലെ എടവണ്ണ പഞ്ചായത്തിലെ ചോലാർമല, ഓടണ്ടപ്പാറ എന്നീ സ്ഥലങ്ങളിൽ കൂടി മുതുവാൻമാർ ജീവിക്കുന്നുണ്ട്.
കുലവും ഗോത്രവും
ഒരു കുലത്തിൽ സാധാരണയായി ഒന്നിലധികം സമൂഹങ്ങൾ അല്ലെങ്കിൽ ഗോത്രങ്ങൾ ഉണ്ടായിരിക്കും.
മുതുവന്മാർക്കിടയിൽ മേലാക്കൂട്ടം, കാനക്കൂട്ടം, പൂതാനിക്കൂട്ടം, കനയാതുക്കൂട്ടം, എല്ലിക്കൂട്ടം എന്നിങ്ങനെയുള്ള ഗോത്രങ്ങളാണുള്ളത്.
ഇതിലേറ്റവും പ്രധാനമായ ഗോത്രം മേലാക്കൂട്ടമാണ്‌‍.
മേലാക്കൂട്ടത്തിലെ തലവന്മാരാണ് മുതുവന്മാരുടെ പൊതുവിലുള്ള തലവന്മാർ.
കേരളത്തിലെ ആദിവാസിഗോത്രസമുദായങ്ങളിൽ സ്ത്രീ-പുരുഷ അനുപാതം ദേശീയശരാശരിയേക്കാൾ കുറവുള്ള ഏക വർഗ്ഗക്കാർ ഇവരാണ്.
ആചാരങ്ങൾ കോവിൽ
മുതുവാന്മാർ സ്വസമുദായത്തിൽ നിന്നു മാത്രമേ വിവാഹം കഴിക്കാറുള്ളൂ.
ഈ നിയമം ലംഘിക്കുന്നവരെ സമുദായത്തിൽ നിന്ന് പുറന്തള്ളുന്നു.
പ്രായപൂർത്തിയായ സ്ത്രീയെ പുരുഷൻ സ്പർശിക്കരുതെന്നാണ് നിയമം.
തൊട്ടാൽ അയാൾ വിവാഹം കഴിക്കാൻ നിർബന്ധിതനായിത്തീരുന്നു.
സ്ത്രീകൾ കുട ചൂടരുതെന്നും കോഴിമുട്ട തിന്നരുതെന്നും വിലക്കുകൾ ഉണ്ട്.
വിലക്കപ്പെട്ട സ്ത്രീകളെ സമുദായത്തിൽനിന്ന് പുറന്തള്ളുന്നു.
ഇതു മൂലം പല സ്ത്രീകളും ആത്മഹത്യ ചെയ്യുകയോ വേശ്യാവൃത്തിയിലകപ്പെടുകയോ ചെയ്യുന്നു .
ബാല്യദശ കഴിഞ്ഞാൽ ആൺകുട്ടികളും പെൺകുട്ടികളും തന്താങ്ങൾക്കായി തീർത്ത ചാവടികളിൽ വേണം അന്തിയുറങ്ങാൻ.
മറ്റുള്ളവരെ ശിക്ഷിക്കാനും ശാസിക്കാനും ഇയാൾക്ക് അധികാരമുണ്ട്.
വിവാഹത്തോടെ ചാവടിജീവിതം അവസാനിക്കുന്നു.
വിവാഹത്തലേന്ന് ചാവടിയോട് ഗാനരൂപത്തിലാണ് വിടചൊല്ലേണ്ടത്.
രണ്ട് മുറിയുള്ളതും ഏകദേശം ഒരേ വലിപ്പമുള്ളതുമായ വീടുകളാണ് മുതുവാന്മാർ പണിയുന്നത്.
കാറ്റടിച്ച് വീടുതകരാതിരിക്കാൻ കാറ്റുപട്ട എന്ന പേരിൽ മറച്ചുകെട്ടൽ എല്ലാ വീടുകൾക്കുമുണ്ടാകും.
പത്തുമുപ്പതു വീടുകൾ ചേർന്ന പ്രദേശത്തിനു കുടി എന്നു പറയും.
ഇങ്ങനെ പല കുടികൾ ചേർന്നതാണ് അവരുടെ ആവാസകേന്ദ്രങ്ങൾ.
മുതുവാന്മാർ മലദൈവങ്ങളെയാണ് ആരാധിക്കുന്നത്.
മധുരമീനാക്ഷിയെയും മരിച്ചുപോയവരുടെ ആത്മാക്കളേയും ആരാധിക്കുന്നു.
മാരിയമ്മൻ പൂജയും ഇവർക്കിടയിൽ പ്രധാനമാണ്‌.
എല്ലാ കുടികളിലും ഒരോ കോവിൽ ഉണ്ടായിരിക്കും.
വിശേഷദിവസങ്ങളിൽ അവിടെ പൂജയും ഒരുക്കും.
പൊങ്കൽ , കോഴിക്കുരുതി, വഴിപാടുകൾ എന്നിവ ഉൾപ്പെടുന്ന ചാമിയൂട്ട് എന്ന ഉൽസവമാണ് ഏറ്റവും വിശേഷപ്പെട്ട ആഘോഷം.
ഈ ഉൽസവം ഒരാഴ്ചയോളം നീണ്ടുനിൽക്കും.
അടുത്തകാലത്തായി ശിവരാത്രിയും ആഘോഷിക്കുന്നുണ്ട്.
തമിഴും പ്രാകൃതവും കലർന്ന ഭാഷയാണ് മുതുവാന്മാർ സംസാരിക്കുന്നത്.
ഇതിന്‌ ലിപിയില്ല.
ഭരണക്രമങ്ങൾ
കുടികളിലെ പ്രവർത്തനങ്ങൾക്ക് മുട്ടുകാണിയെന്ന മൂപ്പനാണ് നേതൃത്വം.
കാണിക്കാരൻ, കാണിയപ്പൻ എന്നും ഇയാൾ അറിയപ്പെടുന്നു.
കുടിയിലെ സർ‍വ്വ അധികാരവും ഇയാൾക്കായിരിക്കും.
കുടിയിലെ മുതിർന്നവരുമായി കൂടിയാലോചിച്ചേ ഇയാൾ നിയമങ്ങൾ നടപ്പിലാക്കൂ.
കാണിയുടെ തീരുമാനങ്ങൾ അനുസരിക്കാത്തവരെ ശിക്ഷിക്കാനും കാണിക്ക് അധികാരമുണ്ട്.
കാണി കഴിഞ്ഞാൽ പൂജാരിക്കും മന്ത്രവാദിക്കുമാണ് സമൂഹത്തിൽ പിന്നീടുള്ള സ്ഥാനങ്ങൾ.
മന്ത്രവാദിതന്നെ സാധാരണ വൈദ്യനായും പ്രവർത്തിക്കുന്നു.
കൗമാരം പിന്നിടുന്നതോടെ, ഏകദേശം പതിനേഴുവയസ്സാകുമ്പോൾ ഒരു ആൺകുട്ടിയുടെ തലയിൽ അമ്മാവന്റെ ആണ്മക്കൾവന്ന് എണ്ണപുരട്ടി അരരൂപാനാണയം വച്ച് തൂവാല കെട്ടിക്കൊടുക്കുന്നു.
ഒരു വർഷം കഴിയുമ്പോൾ അവർതന്നെ വന്ന് തുവാലയിൽ കാൽരൂപാ നാണയം വച്ച് എതിർവശത്തേക്ക് കെട്ടിക്കൊടുക്കുന്നു.
ഉറുമാൽകെട്ടൽ എന്നുപറയുന്ന ഈ ചടങ്ങോടെ ആൺകുട്ടി വിവാഹപ്രായമെത്തി എന്നറിയിക്കുകയാണ്.
അമ്മാവന്റെ മക്കൾ ആദ്യമായി അന്ന് യുവാവിന് ക്ഷൗരംചെയ്യുന്നു.
ഇതേ പോലെയുള്ള ചടങ്ങ് പ്രായപൂർത്തിയായ പെൺകുട്ടിയ്ക്കുമുണ്ട്.
പെൺകുട്ടി ഋതുമതിയാകുന്നതോടെ അമ്മാവന്റെ പെണ്മക്കൾ വന്ന് വിവരം കുടിയിലെ എല്ലാവരെയും അറിയിക്കുന്നു.
അനവധി സമ്മാനങ്ങൾ അവൾക്ക് നൽകുകയും അവളെ വാലായപ്പുരയിലേക്ക് മാറ്റുകയും ചെയ്യും.
ഏഴാമത്തെ ദിവസം വരെ അവൾക്ക് കുടിയിൽനിന്ന് ഒന്നും ലഭിക്കുകയില്ല.
ഏഴാം ദിവസം കുടിയിലെ എല്ലാ പെണ്ണുങ്ങളും ചേർന്ന് പുഴയിൽക്കൊണ്ടുപോയി കുളിപ്പിക്കും.
അതിനുശേഷം മഞ്ഞൾ കലക്കിയ വെള്ളം പൂശുന്നു, ഇതിനെ മഞ്ഞൾ നീരാട്ട് എന്നാണുപറയുക, തുടർന്ന് കുടിയിലേക്ക് കൂട്ടിക്കൊണ്ടുവരികയും ചെയ്യുന്നു.
ഗർഭിണികൾ പ്രസവിക്കുന്നതും ഇതേ വാലായപ്പുരയിലാണ്.
അമ്മാവന്റെ മക്കളെയാണ് സാധാരണ മുതുവന്മാർ വിവാഹംചെയ്യുക.
വിവാഹപ്രായമായാൽ രണ്ടുപേരുടേയും വീട്ടുകാർ കൂടിയിരുന്നാണ് വിവാഹ നിശ്ചയം.
അന്നുതന്നെ ദിവസവും നിശ്ചയിക്കും.
അതിനുശേഷം ചെറുക്കനും തോൾമക്കാരും (കൂട്ടുകാർ) ചേർന്ന് പെണ്ണിന്റെ വീട്ടിൽച്ചെന്ന് അനുവാദം ചോദിക്കുന്ന ചടങ്ങുണ്ട്.
അനുവാദം ലഭിച്ചാൽ പെണ്ണ് അവളുടെ തോൾമിക്കാരോടൊപ്പം കാട്ടിൽകയറി ഒളിച്ചിരിക്കും.
ചെറുക്കനും കൂട്ടുകാരും ചേർന്ന് ഇവരെ തേടിക്കണ്ടുപിടിക്കണം.
തേടിക്കണ്ടുപിടിക്കുന്നതോടെ ഇവർ കൂട്ടുകാരുടെ സാന്നിധ്യത്തിൽ ഒരുമിക്കുന്നു.
തുടർന്ന് വീട്ടിലെത്തി പെണ്ണിനെ മാലയണിയിക്കുകയും വെറ്റില കൈമാറുകയും ചെയ്യും.
വരൻ സ്വയം ഉണ്ടാക്കിയ ഒരു ചീപ്പ് അവളുടെ മുടിക്കെട്ടിൽ തിരുകി വെക്കുന്നതോടെ വിവാഹം പൂർത്തിയാകുന്നു.
ഈ ചീപ്പിന്റെ നിർമ്മാണഭംഗി വരന്റെ സാമർഥ്യം കാണിക്കുന്നു.
മരണംവരെ ഈ ചീപ്പ് ഭാര്യ മുടിയിൽ ചൂടണമെന്നാണ് നിയമം.
ജ്യേഷ്ഠന്റെ വിധവയെ വിവാഹം ചെയ്യൽ മുതുവാൻ സമുദായക്കാരിൽ ഈ അടുത്ത കാലം വരെ അനുവർത്തിച്ചിരുന്ന ഒരു സമ്പ്രദായമാണ്.
ജ്യേഷ്ഠൻ കുട്ടികളില്ലാതെ മരിക്കുകയും, അനുജൻ അവിവാഹിതനുമാണെങ്കിൽ, ജ്യേഷ്ഠന്റെ വിധവയെ വിവാഹം കഴിക്കുക എന്നത് ഒരു നിയമമെന്നോണം അനുഷ്ഠിച്ചിരുന്നു.
സ്ത്രീകൾ ഗർഭിണിയായാൽ പിന്നെ പ്രസവംവരെ ലൈംഗികബന്ധത്തിൽനിന്ന് ഒഴിഞ്ഞു നിൽക്കണം.
പേറുവീട് പ്രത്യേകമായിട്ടുണ്ട്.
ഋതുവാകുമ്പോഴും ഇതേ വീട്ടിൽത്തന്നെയാണ് കഴിയേണ്ടത്.
പേറുവീട്ടിനുള്ളിൽ സ്ഥാപിച്ചിരിക്കുന്ന കല്ലിൽക്കിടന്നാണ്‌ പ്രസവം (കുഞ്ചിടൽ).
പേറുനടക്കുന്ന സമയത്ത് പുരുഷന്മാരെ കാണാൻ പാടില്ല.
ദർശിച്ചാൽ വാൾ എന്ന അസുഖം വരുമെന്ന് വിശ്വസിക്കുന്നു.
കുടിയിലുള്ള എല്ലാ സ്ത്രീകളും പ്രസവം കണ്ടിരിക്കണമെന്നു നിയമമുണ്ട്.
സഹായത്തിനായി പ്രത്യേകം പണ്ടിക്കാരികൾ ഉണ്ടായിരിക്കും.
മരണവുമായി ബന്ധപ്പെട്ട് ആഴ്ചകളോളം നീണ്ടുനിൽക്കുന്ന ചടങ്ങുകളാണുള്ളത്.
കാണി നിശ്ചയിക്കുന്ന ദണ്ഡക്കാരനാണ് കുടിയിൽ ആരെങ്കിലും മരിച്ചാൽ വിവരം എല്ലാവരേയും അറിയിക്കേണ്ടത്.
മരിച്ചയാളുടെ വീടിനുമുന്നിൽ വെള്ളത്തുണി കെട്ടിനിർത്തുന്നു.
വ്യക്തിയുടെ അപദാനങ്ങൾ മരിച്ചയാൾക്കു ചുറ്റുമിരുന്ന് കരയുന്ന സ്ത്രീകൾ പാടിപ്പുകഴ്ത്തിക്കൊണ്ടിരിക്കും.
ഈ സ്ത്രീകളെ ഒപ്പാർ എന്നാണു വിളിക്കുക.
ശവം കുളിപ്പിച്ച് കുത്തുകട്ടിൽ എന്നു വിളിക്കുന്ന മഞ്ചലിൽ കിടത്തി വായിൽ അരിയിട്ട് ശവപ്പറമ്പിലേക്ക് കൊണ്ടുപോകുന്നു.
മൂത്തമകനാണ് മഞ്ചലിന്റെ മുന്നിൽ പിടിക്കുക.
ദഹിപ്പിക്കുകയോ കുഴിച്ചിടുകയോ ചെയ്യാം.
ദഹിപ്പിച്ചാൽ ചാരം അടുത്തുള്ള പുഴയിലൊഴുക്കും, മറിച്ചാണെങ്കിൽ മരിച്ചയാളുടെ നിത്യോപയോഗസാധനങ്ങളും തൂമ്പ, വാക്കത്തി, അരിവാൾ തുടങ്ങിയ പണിയായുധങ്ങളും ശവത്തോടൊപ്പം മറവു ചെയ്യുന്നു.
കുട്ടികളാണെങ്കിൽ കളിപ്പാട്ടങ്ങളും മറ്റും കുഴിച്ചിടും.
ഈ സാധനങ്ങൾക്കായി അവർ വീണ്ടും കുടിയിലെത്തെരുതെന്ന സങ്കല്പമാണിതിനു പിന്നിൽ.
മഹാശിലായുഗ സംസ്കാരത്തിന്റെ പിന്തുടർച്ചയാണിതു സൂചിപ്പിക്കുന്നത്.
ഉത്സവങ്ങൾ നടത്തുന്നത് ചിത്തിര, കാർത്തിക, തൈ മാസങ്ങളിലാണ്.
ചിത്തിരമാസത്തിൽ ആണ്ടുപൂജ നടത്തുന്നു.
കോവിലിന്റെ മുറ്റത്ത് പൊങ്കാലയിട്ട് ദേവിക്കു സമർപ്പിക്കുന്നു.
കൂത്തും കുമ്മിയടിയും നടക്കുന്നു.
കാർത്തികമാസത്തിൽ വിഷ്ണു , മുരുകൻ ‍, പാർവ്വതി എന്നിവരെ പൂജ ചെയ്യുന്ന ആഘോഷങ്ങൾ ഉണ്ട്.
തൈമാസത്തിലെ ആഘോഷത്തിനു പുരുഷന്മാർ 7 ദിവസം വ്രതം എടുത്തശേഷം എട്ടാം നാളിൽ ദൂരെയുള്ള വനദേവതമാരെ പൂജ ചെയ്യാനായി പോകുന്നു.
മധുരമീനാക്ഷി ക്ഷേത്രത്തിലെ ആഘോഷങ്ങളിലും മുതുവാന്മാർ പങ്കെടുക്കാറുണ്ട്.
കൂത്താണ് മുതുവാന്മാരുടെ ഏറ്റവും പ്രധാനപ്പെട്ട കലാരൂപം.
കൂത്ത് നിശ്ചയിച്ചു കഴിഞ്ഞാൽ വേദിയുണ്ടാക്കും.
കൂത്തുസമയത്ത് ആണും പെണ്ണും ഒരുമിച്ച് കളിക്കാറില്ല.
രണ്ടുപേരും വേദിയില് രണ്ടു സ്ഥലത്തായി നിന്നു കളിക്കും.
വേദിയുടെ ഒരു ഭാഗത്തായി ആഴി കൂട്ടിയിരിക്കും.
വാദ്യോപകരണങ്ങൾ ഇവർ സ്വയം നിർമ്മിയ്ക്കുകയാണ് പതിവ്.
ചെണ്ട , പീക്കി , ഉരുമി , കുഴല് എന്നീ വാദ്യോപകരണങ്ങൾ ഉപയോഗിക്കുന്നു.
ഇവയുടെ താളത്തിനൊത്ത് ചുവടുവച്ചാടുകയാണ് കൂത്തിൽ ചെയ്യുന്നത്.
മുതുവാക്കൂത്തിൽ പാട്ട് പാടാറില്ല.
താളമേ ഉണ്ടാകൂ.
ഇന്ന് പലരും പാടിക്കൂത്ത് നടത്താറുണ്ട്.
കുമ്മിയടി , രോരോരോ പാട്ട് , എന്നിവയാണ് മറ്റു കലാരൂപങ്ങൾ.
സ്ത്രീകളാണ് കുമ്മിയടി നടത്തിവരുന്നത്.
എത്ര പേർക്കും പങ്കെടുക്കാവുന്നതാണ്.
തുറസ്സായ സ്ഥലത്ത് പാട്ടുപാടി വട്ടത്തിൽ ചുവടുവച്ചു കൈകൊട്ടി താളാത്മകമായി നടത്തുന്ന ഒരു കലാരൂപമാണ് ഇത്.
കാണികളായി ആരും ഉണ്ടാവാറില്ല, എല്ലാവരും കളിക്കാരായിരിക്കും .
ശൃംഗാരവും ലൈംഗികതയും കലർന്ന കൊച്ചുകൊച്ചുപാട്ടുകളാണ് ആശൈപ്പാട്ടുകൾ.
ചോദ്യോത്തരരൂപത്തിലും കളിയാക്കുന്ന തരത്തിലുമാണ് പാട്ടുകൾ അവതരിപ്പിക്കുന്നത്.
വിവാഹദിവസമാണ് ഈ പാട്ടുകൾ പാടുന്നത്.
കെന്നഞ്ചിയാട്ടമെന്ന മറ്റൊരു കലാരൂപവും ഇവർക്കിടയില് പ്രചാരമുണ്ട്.
വട്ടത്തിൽ നിന്ന് ഒരു തുണി കയ്യില് പിടിച്ച് ചുവടുവച്ചാടുന്ന നൃത്തമാണിത്.
ഇതിലും പാട്ടുണ്ടാകാറില്ല.
മയിലാട്ടം എന്ന പേരിൽ മയിലിന്റെ രൂപം ഉണ്ടാക്കി അതിന്റെ മധ്യഭാഗം അരക്കെട്ടിനോട് ചേർത്ത് കെട്ടുന്ന വിനോദകലാരൂപവും മുതുവാന്മാർക്കിടയിൽ പ്രചാരമുണ്ട്.
ഇത് കാണികൾക്കായാണ്‌ ചെയ്യുന്നത്.
ചികിത്സയും ആരോഗ്യവും
മുതുവാന്മാർ പൊതുവെ ആശുപത്രിയിൽ പോവാറില്ല.
പരമ്പരാഗതമായ വൈദ്യത്തിലാണവർ വിശ്വസിക്കുന്നത്.
പരമ്പരാഗത മരുന്നുകൾ അവർക്ക് വളരെ ഫലപ്രദമാണ്‌.
ഈ മരുന്നുകൾ തലമുറകളിലേക്ക് വായ്മൊഴിയായി പകർന്നു കൊടുക്കുന്നു.
കുടുംബാസൂത്രണത്തിനു വരെ അവർക്ക് അവരുടേതായ മരുന്നുണ്ട്.
പ്രാഥമിക വിദ്യാഭ്യാസത്തിനായി നാലാംതരം വരെ അവർക്ക് വിദ്യാലയമുണ്ട്.
അതിൽ ഒരദ്ധ്യാപകനേ ഉള്ളൂ.
നാലാം തരത്തിനു മുകളിൽ പഠനത്തിനായി അവരെ ട്രൈബൽ ഹോസ്റ്റലുകളിലേക്കയക്കുന്നു.
കൂടുതൽ വിദ്യാർത്ഥികളും സ്വാതന്ത്ര്യം ഇഷ്ടപ്പെടുന്നവരായതിനാൽ ഒരിക്കൽ ഹോസ്റ്റലുകളിലേക്ക് പോയി തിരിച്ചു വന്നശേഷം വീണ്ടും ഹോസ്റ്റലിലേക്കായി പഠനത്തിനു പോകുന്നത് വിരളമാണ്‌.
ഇക്കാരണത്താൽ 4-)ം തരത്തിനു മേലെ പഠിച്ചവർ ഇവർക്കിടയിൽ കുറവാണ്‌.
കടത്ത് ഇംഗ്ലീഷ് വിലാസം https://ml.wikipedia.org/wiki/Ferry ഇസ്താംബൂളിലെ ഗേറ്റ്ബ്രിജിനടുത്തുള്ള ഒരു കടത്തുബോട്ട്